वीडियो के जरिए महिला का कहना है कि करीब दो माह पहले वह दिल्ली घूमने के लिए आई थी और यहां पहाडग़ंज के एक होटल में ठहरी थी। जहां होटल के कर्मचारियों ने उसके दरवाजे को खटखटाया और कहा कि कमरे का एसी खराब हो गया है। पीड़िता की मानें तो ऐसी ठीक था। इसके बाद दरवाजा खुलवा कर उन्होंने युवती के साथ बदसलूकी की। पीड़िता ने उस रूम में ठहरने के दौरान मोबाइल से भी रिकॉर्ड किया है। आरोप है कि होटल का स्टाफ यौन उत्पीडऩ करने लगा। बकौल महिला वह इतनी डर चुकी थी कि खुद को दो दिन तक कमरे में बंद रखने पर मजबूर होना पड़ा था। बॉयफ्रेंड चार दिन पहले भारत छोड़कर अमेरिका लौट गया। बॉयफ्रेंड के जाते ही कर्मचारियों का बर्ताव अचानक बदल गया। उनमें से कुछ सीढिय़ों पर फॉलो करते थे। कमरे में फोन करके गंदी बातें किया करते थे।